
DR. 30.11.2010 89 

 
secara tidak transparent. Ini juga bererti jika YTL diberikan spektrum tersebut 
tanpa layanan setimpal diberikan kepada semua pelesen SKMM dalam industri 
yang sama termasuk Telekom Malaysia, Axiata, Maxis, Digi, Packet One dan 
sebagainya, ini mirip dengan satu keadaan monopoli. Ia boleh diibaratkan sebagai 
dalam satu larian 100 meter, YTL dibenarkan berlepas daripada garis permulaan 
secara istimewa dan pelari-pelari yang lain hanya dapat bertolak apabila YTL 
sudah menjangkau lebih 50 meter. Mengapa YTL harus diberi layanan lebih 
istimewa daripada yang lain? 

Pada 26 November, Malaysian Insider memetik laporan dalam New Straits 
Times Singapura sebagai berkata bahawa Yang Amat Berhormat Perdana Menteri 
Dato’ Sri Mohd. Najib Tun Abdul Razak dijadual untuk menemukan semua pesaing 
dalam industri tersebut untuk meredakan kontroversi tersebut. The New Straits 
Times Singapura telah menggunakan perkataan scandalous untuk menyifatkan 
kontroversi tersebut. Soalannya kepada Yang Amat Berhormat Perdana Menteri, 
mengapa Yang Amat Berhormat Perdana Menteri harus dijemput untuk melibatkan 
diri dalam satu perselisihan antara pemain-pemain industri komunikasi dan 
multimedia?  

Sumber saya mengatakan bantahan keras terhadap layanan istimewa 
yang KPKK dan SKMM berikan kepada YTL itu datangnya daripada Tan Sri Dato’ 
Azman Haji Mokhtar, Pengerusi Kumpulan Axiata Berhad dan Dato’ Sri Jamaludin 
Ibrahim, Presiden dan Ketua Eksekutif Axiata Berhad. Jadi, apa pula implikasi 
pemberian spektrum 700 megahertz ini? Pakar-pakar industri berkata, dengan 
tugasan spektrum 700 megahertz, YTL boleh bermula dengan menggunakan 
spektrum tersebut untuk tujuan penyiaran yakni broadcasting, dengan izin. 
Kemudiannya memutarkan penggunaan spektrum tersebut untuk tujuan jalur lebar 
broadband, dengan izin atas nama pertembungan teknologi ataupun convergence 
of technologies, dengan izin yang melibatkan operasi empat bidang ataupun quart 
able play voice, video data and multimedia interactive, dengan izin.  

Tanpa apparatus assignment bagi spektrum 700 megahertz yang sama, 
Axiata, Maxis dan Digi tidak akan setanding dalam medan persaingan yang sama, 
malah ketiga-tiga gergasi ini dikatakan akan bergulung tikar ataupun terpaksa 
membeli bandwidth daripada YTL. Harus kita akur di sini bahawa ketiga-tiga 
gergasi telekomunikasi ini telah melabur dan menaburkan K packs berbilion-bilion 
ringgit untuk memberikan perkhidmatan kepada lebih 26 juta pengguna yang 
melanggan perkhidmatan mereka.  

Sebenarnya, band microwave 700 megahertz ini masih diguna pakai untuk 
siaran televisyen terrestrial berbentuk analog dan ia hanya dijangka akan 
digantikan dengan siaran televisyen digital menjelang tahun 2015. Kita percayai 
apa yang diberikan kepada YTL ialah sisa-sisa band 700 megahertz yang tidak 
terpakai sekarang supaya dapat digunakan untuk siaran TV hibrid yang YTL 
anjurkan. Kemudian, berlangsunglah alkisah drama minggu ini. 

Pada 28 November, hari Ahad, hari cuti, hari tidak bekerja, SKMM 
mengeluarkan satu kenyataan media dan menafikan bahawa dia tidak pernah 
memberikan tugasan spektrum 700 megahertz kepada YTL untuk menjalankan 
perkhidmatan siaran TV berbayar seperti yang dilaporkan. Walau bagaimanapun, 
SKMM mengaku bahawa pada 30 Ogos, ia telah menganugerahkan satu lesen 
individu di bawah kategori CASP ataupun Content Application Service Provider, 
dengan izin untuk membolehkan YTL memulakan perkhidmatan IPTV ataupun 
Internet Protocol Television berbayar menerusi rangkaian WiMAX 2.3 gigahertz 
selama lima tahun.  



secara tidak transparent. Ini juga bererti jika YTL diberikan spektrum tersebut tanpa layanan setimpal diberikan kepada semua pelesen SKMM dalam industri yang sama termasuk Telekom Malaysia, Axiata, Maxis, Digi, Packet One dan sebagainya, ini mirip dengan satu keadaan monopoli. Ia boleh diibaratkan sebagai dalam satu larian 100 meter, YTL dibenarkan berlepas daripada garis permulaan secara istimewa dan pelari-pelari yang lain hanya dapat bertolak apabila YTL sudah menjangkau lebih 50 meter. Mengapa YTL harus diberi layanan lebih istimewa daripada yang lain?. Pada 26 November, Malaysian Insider memetik laporan dalam New Straits Times Singapura sebagai berkata bahawa Yang Amat Berhormat Perdana Menteri Dato' Sri Mohd. Najib Tun Abdul Razak dijadual untuk menemukan semua pesaing dalam industri tersebut untuk meredakan kontroversi tersebut. The New Straits Times Singapura telah menggunakan perkataan scandalous untuk menyifatkan kontroversi tersebut. Soalannya kepada Yang Amat Berhormat Perdana Menteri, mengapa Yang Amat Berhormat Perdana Menteri harus dijemput untuk melibatkan diri dalam satu perselisihan antara pemain-pemain industri komunikasi dan multimedia?. Sumber saya mengatakan bantahan keras terhadap layanan istimewa yang KPKK dan SKMM berikan kepada YTL itu datangnya daripada Tan Sri Dato' Azman Haji Mokhtar, Pengerusi Kumpulan Axiata Berhad dan Dato' Sri Jamaludin Ibrahim, Presiden dan Ketua Eksekutif Axiata Berhad. Jadi, apa pula implikasi pemberian spektrum 700 megahertz ini? Pakar-pakar industri berkata, dengan tugasan spektrum 700 megahertz, YTL boleh bermula dengan menggunakan spektrum tersebut untuk tujuan penyiaran yakni broadcasting, dengan izin. Kemudiannya memutarkan penggunaan spektrum tersebut untuk tujuan jalur lebar broadband, dengan izin atas nama pertembungan teknologi ataupun convergence of technologies, dengan izin yang melibatkan operasi empat bidang ataupun quart able play voice, video data and multimedia interactive, dengan izin. Tanpa apparatus assignment bagi spektrum 700 megahertz yang sama, Axiata, Maxis dan Digi tidak akan setanding dalam medan persaingan yang sama, malah ketiga-tiga gergasi ini dikatakan akan bergulung tikar ataupun terpaksa membeli bandwidth daripada YTL. Harus kita akur di sini bahawa ketiga-tiga gergasi telekomunikasi ini telah melabur dan menaburkan K packs berbilion-bilion ringgit untuk memberikan perkhidmatan kepada lebih 26 juta pengguna yang melanggan perkhidmatan mereka. Sebenarnya, band microwave 700 megahertz ini masih diguna pakai untuk siaran televisyen terrestrial berbentuk analog dan ia hanya dijangka akan digantikan dengan siaran televisyen digital menjelang tahun 2015. Kita percayai apa yang diberikan kepada YTL ialah sisa-sisa band 700 megahertz yang tidak terpakai sekarang supaya dapat digunakan untuk siaran TV hibrid yang YTL anjurkan. Kemudian, berlangsunglah alkisah drama minggu ini. Pada 28 November, hari Ahad, hari cuti, hari tidak bekerja, SKMM mengeluarkan satu kenyataan media dan menafikan bahawa dia tidak pernah memberikan tugasan spektrum 700 megahertz kepada YTL untuk menjalankan perkhidmatan siaran TV berbayar seperti yang dilaporkan. Walau bagaimanapun, SKMM mengaku bahawa pada 30 Ogos, ia telah menganugerahkan satu lesen individu di bawah kategori CASP ataupun Content Application Service Provider, dengan izin untuk membolehkan YTL memulakan perkhidmatan IPTV ataupun Internet Protocol Television berbayar menerusi rangkaian WiMAX 2.3 gigahertz selama lima tahun.